शैलेन्द्र मणि त्रिपाठी
संतकबीरनगर: 2019 के लोकसभा चुनाव की तैयारियों को लेकर प्रदेश के उप मुख्यमन्त्री केशव प्रसाद मौर्या रविवार को जनपद आएंगे। प्रोटोकॉल के अनुसार उप मुख्यमंत्री का हेलीकाप्टर कल दोपहर पुलिस लाइन में उतरेगा। इसके बाद होटल आशीर्वाद में लोकसभा संचालन समिति की बैठक करेंगे। इस बैठक के लगभग 2 घण्टे तक चलने का अनुमान है।
बैठक के बाद कलेक्ट्रेट सभागार में 3 बजे विभागीय अधिकारियों के साथ बैठक करेगे। उसके बाद उप मुख्यमंत्री पत्रकारो के साथ कलेक्ट्रेट कार्यालय में वार्ता करेंगे। उप मुख्यमन्त्री के आगमन को लेकर पुलिस लाइन में हेलिपैड की साफ़ सफाई का कार्य चल रहा है। पुलिस महकमे के आला अधिकारी लगातार कर्मचारियों को निर्देशित करने के साथ ही साथ पुलिस लाइन का निरीक्षण भी कर रहे है।
सदर क्षेत्राधिकारी रमेश कुमार ने पुलिस लाइन में हेलिपैड के आस पास हो रही साफ़ सफाई का निरीक्षण किया। उन्होंने कर्मचारियों को निर्देश भी दिया। रमेश कुमार की माने तो तैयारिया जोरो पर चल रही है पर्याप्त मात्रा में पुलिस बल हेलिपैड के पास सुरक्षा के लिए लगाये गए है।